bluuebunny/crossref_metadata_2025 huggingface dataset:
Οι απαρχές του χριστιανικού προσκηνύματος
Authors: Κουρκουβάτη Παρασκευή
Published: August 2021

Θέμα της μελέτης είναι τα χριστιανικά προσκυνήματα από τις απαρχές έως την εδραίωσή τους και κυρίως ο ρόλος των προσωπικών βιωμάτων στην ανάπτυξη του φαινομένου. Αναζήτησα τα πρώιμα κίνητρα που οδηγούσαν σε ένα τέτοιο ταξίδι, πριν αυτό καταστεί συνήθεια και συρμός, τη λειτουργία του ίδιου του ταξιδιού ως κομμάτι της διαδικασίας του προσκυνήματος και τις συνέπειες που μπορούσε να έχει ένα τέτοιο ταξίδι σε αυτούς που το επιχειρούσαν. Διαπίστωσα πως κάθε προσκυνητής αντιμετώπιζε τα πρακτικά ζητήματα του ταξιδιού πολύ διαφορετικά από τους υπόλοιπους ταξιδιώτες και έδινε σε αυτά έναν συμβολικό και ευλαβικό χαρακτήρα. Όλοι σχεδόν οι προσκυνητές ακολουθούσαν κοινές πρακτικές στις επισκέψεις τους σε αγίους τόπους και ανθρώπους. Διαπίστωσα ακόμη πως υπήρχαν κάποια βαθύτερα κι πιο ψυχικά θέματα που οδηγούσαν τους πιστούς σε ένα προσκύνημα. Οι πηγές μας αποκαλύπτουν πως συχνά ο προσκυνητής είχε βιώσει μια έντονη εμπειρία λύπης, όπως θάνατο, φόβο ή αγωνία και αναζητούσε στο ταξίδι την απάλυνση του πόνου και την παραμυθία. Συχνά ένα τέτοιο ταξίδι μεταμόρφωνε έναν απλό πιστό σε άνθρωπο δραστήριο στα εκκλησιαστικά πράγματα με αποδοχή από τους υπόλοιπους πιστούς για την ανάληψη κάποιας σοβαρής θέσης. Ταυτόχρονα, ο πιστός μέσα από ένα τέτοιο ταξίδι μπορούσε να έχει και διάθεση για έρευνα ή να ασκεί κριτική στο χώρο της Εκκλησίας, ενώ συχνά έβλεπε τις μοναστικές κοινότητες ως επίγειο παράδεισο. Προσκυνητής όμως μπορούσε να γίνει κάθε αναγνώστης των προσκυνηματικών ιστοριών. Πραγματοποιούσε μέσα από την ανάγνωση ένα εναλλακτικό προσκύνημα, που προϋπέθετε μόνο εσωτερική μετατόπιση.
Το κοινωνικό ζήτημα της φυματίωσης και τα σανατόρια της Αθήνας, 1890-1940
Authors: Στογιαννίδης Γιάννης
Published: August 2021

Η ιστορία της φυματίωσης καταλαμβάνει μία τόσο διακριτή θέση στη διεθνή ιστοριογραφία, ώστε θα μπορούσαμε σχεδόν να τη χαρακτηρίσουμε μία αυτόνομη θεματική της ιστορίας της υγείας. Αυτή η διατριβή παρακολουθεί τη νεωτερική ανακάλυψη των «θεραπευτικών τόπων» από τις πρώτες δεκαετίες του 19ου αιώνα, τη γέννηση μίας νέας «ιατρικής επιχειρηματικότητας» στις Άλπεις, τη συζήτηση για τις ρυπαρές και νοσογόνες ελληνικές πόλεις ως τις αρχές του 20ού αι. και καταλήγει στη διαδικασία συγκρότησης ενός «αυτοσχέδιου» μοντέλου θεραπευτικού τουρισμού, το οποίο αναπτύχθηκε «από τα κάτω» στο Μαρούσι και οδήγησε στην ‘άνοιξη των ελληνικών σανατορίων’ στην περιοχή της Πεντέλης. Το κοινωνικό ζήτημα της φυματίωσης αναλύεται με μεθοδολογικά εργαλεία, τα οποία προέρχονται κυρίως από τα πεδία της κοινωνικής ιστορίας της υγείας, της ιστορίας της εργασίας, της ιστορίας της πόλης και της ιστορίας των επιχειρήσεων. Τα κείμενα συνομιλούν με αντίστοιχα διεθνή παραδείγματα, ώστε ο αναγνώστης να παρακολουθεί τις σχετικές εξελίξεις και ιστοριογραφικές συζητήσεις. Η ιστορική έρευνα για τη φυματίωση και τα σανατόρια βασίστηκε πάνω σε παλιές και νέες πηγές. Αρχεία σανατορίων, πολιτικών προσώπων, εκθέσεις επιθεωρητών εργασίας, δημοτικά αρχεία και δημοσιεύσεις ιατρών χρησιμοποιήθηκαν για τη συγγραφή αυτών των κειμένων. Το κεντρικό επιχείρημα, το οποίο διατρέχει αυτή τη διατριβή είναι ότι η νόσος της φυματίωσης αποτέλεσε μία κατεξοχήν κοινωνική εμπειρία με πολιτισμικές προεκτάσεις. Έτσι, ο αναγνώστης μπορεί να παρακολουθήσει διαφορετικές εκδοχές του κοινωνικού πανικού, που προκάλεσε η μεταδοτικότητα των βακίλων του Koch, τη σχέση της νόσου με τη δημόσια και την επαγγελματική υγιεινή, τις διαδικασίες μέσα από τις οποίες διαμορφώθηκε η κρατική νομοθεσία για την αντιμετώπιση της νόσου αλλά και τη θέση της νόσου στη λαϊκή κουλτούρα (ρεμπέτικα τραγούδια και λογοτεχνία). Επανεξετάζω την ιστορία του Σανατορίου «Η Σωτηρία» μέσα από τα ιστορικά χαρακτηριστικά των διοικήσεων του (φιλανθρωπία, κρατικοποίηση, μοντέρνο κίνημα) και τις κοινωνικές εμπειρίες των ασθενών, αφού αυτές οι ειδικές συνθήκες συνέβαλαν σημαντικά στην αναζήτηση διεξόδων στο βουνό της Πεντέλης και την σανατοριακή επιχειρηματικότητα. Η αφήγηση της εμφάνισης των σανατορίων στην Αττική αναπτύσσεται σε δύο επίπεδα, όπου στο επίκεντρο βρίσκεται η παρουσία των φυματικών στη βόρεια περιφέρεια της Αθήνας και η υποδοχή αυτών των ασθενών από τις τοπικές κοινότητες και σε δεύτερο πλάνο οι συνθήκες, που διαμόρφωσαν την τοπική οικονομία και τον δημόσιο χώρο στο Μαρούσι.
Η συσχέτιση της αντιδραστικής υπεραιμίας δακτύλου με τη στεφανιαία εφεδρεία ροής, την αρτηριακή σκληρία και τη λιποπρωτεϊνική φωσφολιπάση Α2 (Lp-PLA2), σε ασθενείς με διαγνωσθείσα χρόνια στεφανιαία νόσο
Authors: Τριτάκης Βλάσιος
Published: August 2021

Εισαγωγή: Η λιποπρωτεϊνική φωσφολιπάση A2 (Lp-PLA2), παρουσιάζει μιαισχυρή φλεγμονώδη και αθηρογόνο δράση στο αγγειακό τοίχωμα και αποτελεί ένανανεξάρτητο δείκτη πτωχής πρόγνωσης στη στεφανιαία νόσο. Ερευνήσαμε τησυσχέτιση της Lp-PLA2 με δείκτες αγγειακής δυσλειτουργίας και αθηροσκλήρωσης,οι οποίοι παρουσιάζουν αποδεδειγμένα προγνωστική αξία στη στεφανιαία νόσο.Μεθοδολογία: Σε 111 ασθενείς με αγγειογραφικά τεκμηριωμένη χρόνιαστεφανιαία νόσο, εκτιμήσαμε: 1) Το πάχος του καρωτιδικού έσω-μέσου χιτώνα(CIMT), 2) την αντιδραστική υπεραιμία, χρησιμοποιώντας την περιφερική αρτηριακήτονομετρία δακτύλου (RH-PAT), 3) τη στεφανιαία εφεδρεία ροής (CFR) με τηDoppler ηχωκαρδιογραφία, 4) την ταχύτητα σφυγμικού κύματος (PWV) και 5) ταεπίπεδα στον ορό του αίματος της Lp-PLA2.Αποτελέσματα: Οι ασθενείς με επίπεδα Lp-PLA2 >234.5 ng/ml (50ή θέσηστην εκατοστιαία κλίμακα) στον ορό, παρουσίασαν υψηλότερες τιμές του CIMT(1.44 ± 0.07 vs. 1.06 ±0.06 mm), της PWV (11.0 ± 2.36 vs. 9.7 ± 2.38 m/s) καιχαμηλότερα επίπεδα RHΙ-PAT (1.24 ±0.25 vs. 1.51 ± 0.53) και CFR (2.39 ± 0.75 vs.2.9 ± 0.86) σε σύγκριση με εκείνους που είχαν χαμηλότερες τιμές Lp-PLA2 (p < 0.05για όλες τις συγκρίσεις). Η Lp-PLA2 συσχετίστηκε θετικά με το CIMT (ισοδύναμοπαλινδρόμησης b: 0.30 ανά μονάδα Lp-PLA2, p = 0.02), PWV (b:0.201, p = 0.04) καιπαρουσιάζει αντίστροφη συσχέτιση με το RHI-PAT (b: -0.371, p < 0.001) και τη CFR(b: -0.32, p = 0.002). Σε μια πολυπαραγοντική ανάλυση, η Lp-PLA2 αποτέλεσε ένανανεξάρτητο καθοριστικό παράγοντα των RHI-PAT, CFR, CIMT και PWV σε έναμοντέλο που περιελάμβανε ηλικία, φύλο, κάπνισμα, διαβήτη, δυσλιπιδαιμία καιυπέρταση, (p < 0.05 για όλους τους αγγειακούς δείκτες). Η Lp-PLA2, ο RHI-PAT καιη CFR ήταν ανεξάρτητοι προβλεπτικοί παράγοντες για καρδιακά συμβάματα κατά τηδιάρκεια τριετούς παρακολούθησης του μελετώμενου πληθυσμού.Συμπεράσματα: Η αυξημένη συγκέντρωση της Lp-PLA2 στον ορό,σχετίζεται με ενδοθηλιακή δυσλειτουργία, καρωτιδική αθηροσκλήρωση, ελαττωμένηστεφανιαία εφεδρεία ροής και αυξημένη αρτηριακή σκληρία, καθώς επίσης και μεαρνητικά συμβάματα σε ασθενείς πάσχοντες από στεφανιαία νόσο. Τα ευρήματα αυτάυποδηλώνουν ότι ο προγνωστικός ρόλος της Lp-PLA2 στη χρόνια στεφανιαία νόσομπορεί να εξηγείται από τη γενικευμένη επιβλαβή επίδραση της συγκεκριμένηςλιπάσης στην ενδοθηλιακή λειτουργία και τις ιδιότητες του αρτηριακού τοιχώματος.
Βιοχημική και φυσιολογική διερεύνηση της επίδρασης εξωγενών κυτοκινινών στις διεργασίες ανάπτυξης και ωρίμανσης καρπών ακτινιδιάς
Authors: Αϊναλίδου Αγγελική
Published: August 2021

Οι ρυθμιστές ανάπτυξης των φυτών επηρεάζουν ποικίλες διεργασίες τους, συμπεριλαμβανομένης και της ανάπτυξης των καρπών. Η συνθετική κυτοκινίνη N-(2-χλωρο-4-πυριδινυλο)-Ν΄-φαινυλουρία (CPPU) προάγει την ανάπτυξη των καρπών, αλλά ο μηχανισμός δράσης της δεν έχει πλήρως αποσαφηνιστεί. Στην παρούσα διατριβή μελετήθηκαν οι μεταβολές που προκαλεί σε χαρακτηριστικά των καρπών ακτινιδιάς (Actinidia deliciosa cv. ‘Hayward’). Συγκεκριμένα μελετήθηκαν: i) η επίδραση των συνθηκών επικονίασης στην εκδήλωση δράσης του CPPU, καθώς και στην πορεία αποδόμησής του στους καρπούς, και ii) η επίδραση του συγκεκριμένου μορίου στη φυσιολογία και στο μεταβολισμό των καρπών κατά τη διάρκεια της ανάπτυξης και της ωρίμανσής τους σε συνθήκες ικανοποιητικής επικονίασης. Αρχικά εγκαταστάθηκε πείραμα αγρού με συνθήκες επικονίασης: (α) φυσικές, (β) ενισχυμένης-βομβίνοι και (γ) απουσίας εντόμων επικονιαστών. Η πορεία αποδόμησης του CPPU στους καρπούς ακτινιδιάς ήταν ταχεία για όλες τις μεταχειρίσεις, με χρόνο ημιζωής μικρότερο από έξι ημέρες. Η μεταχείριση των καρπών με CPPU αύξησε το βάρος και το μέγεθος των καρπών μόνο των επαρκώς επικονιασμένων πρέμνων. Η απουσία επικονιαστών προκάλεσε την ανάπτυξη μαλακών παραμορφωμένων καρπών, με χαμηλό αριθμό σπερμάτων, μικρή περιεκτικότητα Ca2+ και υψηλό περιεχόμενο φαινολικών ουσιών ανεξάρτητα από τη μεταχείριση με CPPU. Σε δεύτερο πείραμα αγρού με φυσικές συνθήκες επικονίασης αξιολογήθηκε η επίδραση του CPPU σε καρπούς ακτινιδιάς κατά την ανάπτυξη και ωρίμανσή τους. Το CPPU ενέτεινε τη μεγέθυνση των μικρών κυττάρων και την αύξηση του μεγέθους των καρπών. Οι αποκρινόμενες στο CPPU πρωτεΐνες εμπλέκονται κυρίως στους μηχανισμούς άμυνας των φυτών, ενώ οι αποκρινόμενοι μεταβολίτες στην ομοιόσταση των σακχάρων και στη σύνθεση δομικών υλικών των κυτταρικών τοιχωμάτων και συγκεκριμένα σε μεταβολικές οδούς όπως ο κύκλος των τρικαρβοξυλικών οξέων (ΤCA), και η βιοσύνθεση του ασκορβικού οξέος. Οι καρποί μετά από τη συγκομιδή παρέμειναν για 2 μήνες σε ψυχρό θάλαμο και κατόπιν μεταφέρθηκαν σε θερμοκρασία δωματίου, για την αξιολόγηση της μετασυλλεκτικής τους συμπεριφοράς. Το CPPU καθυστέρησε την ωρίμανση, όπως αποτυπώθηκε από την καθυστέρηση στην έκλυση αιθυλενίου και τη μικρότερη περιεκτικότητα υδατοδιαλυτών συστατικών σε σύγκριση με το μάρτυρα. Επιπλέον, στους καρπούς που μεταχειρίστηκαν με CPPU καταγράφηκε υψηλότερη συνεκτικότητα λευκού πυρήνα και μείωση των φαινολικών ουσιών της σάρκας συγκριτικά με το μάρτυρα. Οι πρωτεΐνες που διαφοροποιήθηκαν ως απόκριση στο CPPU σχετίζονται κυρίως με την άμυνα και το μεταβολισμό του φυτού. Στους αποκρινόμενους στο CPPU μεταβολίτες, καταγράφηκαν διαφορές στην περιεκτικότητα υδατοδιαλυτών σακχάρων και οργανικών οξέων. Γενικότερα, η παρούσα μελέτη αποτελεί μία πρώτη αναφορά πρωτεομικών και μεταβολικών πληροφοριών που μπορεί να αποτελέσει τη βάση για την πληρέστερη κατανόηση της ανάπτυξης αλλά και της μετασυλλεκτικής συμπεριφοράς των καρπών, μετά από τη χρήση εξωγενών κυτοκινινών.
Η εφαρμογή του speckle tracking imaging στη δυναμική υπερηχοκαρδιογραφία για τη διάγνωση της στεφανιαίας νόσου
Authors: Λαγουδάκου Σταυρούλα
Published: August 2021

Εισαγωγή: Η τεχνική του δισδιάστατου (2-D) speckle tracking προσφέρει πολύτιμες πληροφορίες για τη διάγνωση τμηματικών διαταραχών κινητικότητας του τοιχώματος της αριστερής κοιλίας. Ο σκοπός της παρούσας μελέτης ήταν η εκτίμηση της διαγνωστικής αξίας της επιμήκους παραμόρφωσης (strain) και της συστροφής (torsion) της αριστερής κοιλίας, για τη διάγνωση της στεφανιαίας νόσου, κατά τη διάρκεια της δυναμικής υπερηχογραφίας με δοβουταμίνη. Μέθοδοι: Μελετήσαμε 100 ασθενείς (μέσης ηλικίας 60,8 ± 10,7 έτη, 72 άντρες) με γνωστή ή πιθανή στεφανιαία νόσο, αποκλείοντας εκείνους με ιστορικό προηγούμενου διατοιχωματικού εμφράγματος του μυοκαρδίου. Όλοι υποβλήθηκαν σε δυναμική υπερηχογραφία με δοβουταμίνη και στεφανιαιογραφία μέσα σε ένα μήνα. Ο δείκτης τοιχωματικής κινητικότητας, το σφαιρικό επίμηκες strain της αριστερής κοιλίας και η συστροφή (torsion) υπολογίστηκαν στην ηρεμία και στο μέγιστο της κόπωσης. Επιπρόσθετα, εκτιμήθηκαν οι αντίστοιχες διαφορές, των παραπάνω παραμέτρων, στην ηρεμία και στην κόπωση. Από τις καμπύλες λειτουργικών χαρακτηριστικών (ROC) βρέθηκαν οι βέλτιστες οριακές τιμές διάγνωσης (cut-offs) τόσο για την παραμόρφωση (strain) όσο και για τη συστροφή (torsion) της αριστερής κοιλίας. Αποτελέσματα: Το κλάσμα εξώθησης της αριστερής κοιλίας ήταν κατά μέσο όρο 55 ± 5,4 %. Με βάση τα ευρήματα από τη στεφανιαιογραφία 67 ασθενείς είχαν σοβαρή στεφανιαία νόσο. Οι τιμές που αφορούν την ευαισθησία και την ειδικότητα για τη διαφορά (Δ) του δείκτη τοιχωματικής κινητικότητας ήταν 78% και 88% αντίστοιχα (περιοχή κάτω από την καμπύλη 0,84). Η διαφορά (Δ) του σφαιρικού επιμήκους strain (μέσος 0,5%) είχε 81% ευαισθησία και 72% ειδικότητα για τη διάγνωση της στεφανιαίας νόσου (περιοχή κάτω από την καμπύλη 0,80, οριακή τιμή ≤ 0%). Οι αντίστοιχες τιμές για τη διαφορά (Δ) της συστροφής (torsion) (μέσος 4,7ο) ήταν 81% και 82% (περιοχή κάτω από την καμπύλη 0,76, οριακή τιμή ≤ 6,5ο). Ο συνδυασμός της διαφοράς (Δ) του δείκτη τοιχωματικής κινητικότητας και της διαφοράς (Δ) της συστροφής της αριστερής κοιλίας για τη διάγνωση της νόσου έδειξε 91% ευαισθησία και 79% ειδικότητα (περιοχή κάτω από την καμπύλη 0,85). Συμπέρασμα: Η εφαρμογή της τεχνικής του speckle tracking κατά τη διάρκεια της δυναμικής υπερηχογραφίας με δοβουταμίνη θα μπορούσε να χρησιμέψει ως μια νέα βοηθητική μέθοδος για τη διάγνωση της στεφανιαίας νόσου, παρέχοντας ποσοτικές μετρήσεις.
Η δημιουργία της Αστυνομίας Πόλεων και η βρετανική αποστολή
Authors: Φωτάκης Αχιλλέας
Published: August 2021

Μολονότι τα τελευταία χρόνια η σύγχρονη ιστοριογραφία έχει ρίξει φως σε πολλές πλευρές της κοινωνικής και πολιτικής ζωής του μεσοπολέμου, η έρευνα των σωμάτων ασφαλείας αυτής της περιόδου παραμένει σε μεγάλο βαθμό ανεξερεύνητη. Η παρούσα διατριβή εξετάζει τα χρόνια της δημιουργίας του σώματος της Αστυνομίας Πόλεων ακολουθώντας τα ίχνη του έργου της βρετανικής αποστολής από το 1918 έως το 1932, όπως αυτά βρέθηκαν σε αρχειακές πηγές και βιβλιογραφία στην Αγγλία και στην Ελλάδα. Ο κεντρικός ισχυρισμός της μελέτης είναι πως η αστυνομία πόλεων αποτέλεσε ένα εγχείρημα κρατικής επέκτασης στο κοινωνικό σώμα αλλά και διαμόρφωσης νέων όρων προσέγγισης κράτους και κοινωνίας εν γένει στο ασταθές μεσοπολεμικό τοπίο. Οι όροι αυτοί αναλύονται σε κοινωνικό και ιστορικό επίπεδο, αναδεικνύοντας τόσο τα προβλήματα αστυνόμευσης της χώρας όσο και τους νεο-αναδυόμενους πολυσχιδείς τρόπους επαφής των διάφορων κοινωνικών κομματιών με τις αστυνομικές υπηρεσίες, και σε επίπεδο ιδεολογικό, λαμβάνοντας υπόψη τις πολιτικές και εκσυγχρονιστικές προθέσεις της διακυβέρνησης της εποχής, όπως αυτές μπορούν να κατανοηθούν στη βάση της απόσπασης κοινωνικής συναίνεσης, μιας ορθολογικής και επιστημονικά θεμελιωμένης διοίκησης, καθώς και μιας προσπάθειας εμπέδωσης του κρατικού μονοπωλίου της βίας. Έτσι, το διακύβευμα της αστυνομίας πόλεων μπορεί να ιδωθεί ως ρήξη σε σχέση με το παρελθόν των ελληνικών μοντέλων αστυνόμευσης και, ταυτόχρονα, ως ικανοποίηση της ανάγκης του ελληνικού κράτους να στραφεί προς την εσωτερική του ασφάλεια. Τα επιμέρους κεφάλαια της έρευνας ενσωματώνουν υποστηρικτικές υποθέσεις εργασίας, εστιάζοντας αφενός στην ανάπτυξη των τομέων τάξης και ασφάλειας στα υπό διαμόρφωση αστικά κέντρα της εποχής, αφετέρου στον αντίκτυπο που είχε το νέο σώμα εντός του ελληνικού κράτους, τόσο σε επίπεδο θεσμών όσο και των υποκειμένων που το στελέχωσαν.
Η αρχαία Κυδωνία
Authors: Τζανακάκη Αικατερίνη
Published: August 2021

Αντικείμενο της μελέτης είναι η ανάδειξη της φυσιογνωμίας της αρχαίας Κυδωνίας από τους πρώιμους ιστορικούς αιώνες έως το β΄ μισό του 4ου αιώνα π.Χ. Κατάλοιπα του οικισμού και των νεκροταφείων της έρχονται στο φως σε σωστικές και συστηματικές έρευνες στα Χανιά (Κρήτη). Η αταίριαστη συνύπαρξη με τη σύγχρονη πόλη και ορισμένες συνθήκες κατά την αρχαιότητα και τον μεσαίωνα είχαν ως συνέπεια τη μη διατήρηση δημοσίων κτηρίων αυτής της περιόδου. Στην παρούσα εργασία, με αφετηρία τη μελέτη αδημοσίευτου κυρίως υλικού, τη συνδρομή του ήδη γνωστού δημοσιευμένου και τοποθετώντας ανασκαφικές θέσεις και ευρήματα σε τοπογραφικά διαγράμματα με χρονική ταξινόμηση, ανιχνεύθηκε η ιστορική της εξέλιξη και σκιαγραφήθηκε η τοπογραφική της ανάπτυξη. Η διατριβή αποτελείται από 6 μέρη. Στα Εισαγωγικά στοιχεία παρουσιάζονται ο σκοπός της μελέτης, η μεθοδολογία που ακολουθήθηκε στη συλλογή, καταγραφή και ταξινόμηση του υλικού, καθώς και η ιστορία της αρχαιολογικής έρευνας στην περιοχή των Χανίων. Στο Α΄ Μέρος παρουσιάζεται η γεωλογική εξέλιξη της Κρήτης και το γεωγραφικό περιβάλλον της πεδιάδας των Χανίων με ιδιαίτερη αναφορά στους αρχαίους σεισμούς που την έπληξαν. Ακολουθεί Κατάλογος ανασκαφικών θέσεων και ευρημάτων με το διάσπαρτο και κατακερματισμένο αρχαιολογικό υλικό, ομαδοποιημένο σε πέντε ενότητες ανάλογα με τον χαρακτήρα του. Στο Β΄ Μέρος εξετάζονται τα στοιχεία για τη διαχρονική οικιστική οργάνωση, τους λατρευτικούς χώρους, τη βιοτεχνική δραστηριότητα και τα νεκροταφεία της Κυδωνίας. Στο Γ΄ Μέρος η πραγμάτευση των δεδομένων ταξινομείται χρονικά (Μεταβατική-Πρωτογεωμετρική, Γεωμετρική, Αρχαϊκή, Κλασική περίοδος). Κάθε φάση, έχει ως αφετηρία μικρή εισαγωγή με στοιχεία της κρητικής ή ελληνικής ιστορίας για την Κυδωνία της περιόδου, συνοδεύεται από τοπογραφικό χάρτη, με σημειωμένες τις θέσεις ή τα τυχαία ευρήματα ανάλογα με το είδος της δραστηριότητας (οικιστική, λατρευτική, βιοτεχνική ή ταφική) και κλείνει με τα συμπεράσματα που συνάγονται για την πολιτική και κοινωνική φυσιογνωμία της κατά την εν λόγω φάση. Στα Γενικά συμπεράσματα παρουσιάζεται μια σύνοψη των πορισμάτων για τους μηχανισμούς που συνέβαλαν στην οργάνωση της αρχαίας πόλης, καθώς και για τη θέση της Κυδωνίας στο ιστορικό πλαίσιο των αιώνων που καλύπτονται από την παρούσα μελέτη. Στο Παράρτημα-Φιλολογικές πηγές παρατίθενται αποσπάσματα από την αρχαία γραμματεία σε πρωτότυπο κείμενο με ιστορικά στοιχεία για την πόλη, μυθολογικές αναφορές για την ίδρυσή της, πληροφορίες για τις λατρείες της και την εθνική υπόσταση των κατοίκων της. Τη μελέτη συμπληρώνουν 8 πίνακες, 1 γεωλογικός χάρτης των Χανίων, 6 τοπογραφικά διαγράμματα των Χανίων και 88 εικόνες.
Δημιουργική επίλυση συγκρούσεων σε πολυπολιτισμικά περιβάλλοντα με τη χρήση ψηφιακής φωτογραφίας
Authors: Χούντα Ελένη
Published: August 2021

Η παρούσα ποιοτική έρευνα προτείνει τη δημιουργική επίλυση συγκρούσεων σε πολυπολιτισμικά περιβάλλοντα, χρησιμοποιώντας την ψηφιακή φωτογραφία ως διαμεσολαβητή. Ως εκ τούτου, εξετάζονται εμπειρικά και εις βάθος δώδεκα περιπτώσεις σχολικών τμημάτων δευτεροβάθμιας εκπαίδευσης σε περιοχές της Αθήνας, οι οποίες κατοικούνται από Έλληνες και μετανάστες. Συγκεκριμένα, υποστηρίζεται ότι, καθώς η σύνθεση της ελληνικής κοινωνίας υπόκειται σε σοβαρές αλλαγές λόγω πληθυσμιακών μεταβολών γεννάται η ανάγκη για την εξεύρεση νέων δημιουργικών μεθόδων, οι οποίες θα διευκολύνουν τη συνύπαρξη διαφόρων πολιτισμικών ομάδων στον ίδιο χώρο. Επιπλέον, η μοναδικότητα κάθε κοινωνικής ομάδας απαιτεί την προσαρμογή των εκάστοτε μεθόδων επίλυσης συγκρούσεων ανάλογα με τις ανάγκες και τα χαρακτηριστικά των ατόμων που την απαρτίζουν. Η δημιουργική προσέγγιση που προτείνεται μέσα από την παρούσα διατριβή έχει ως στόχο να δώσει τη δυνατότητα στις «ασθενείς» ομάδες να λειτουργούν αυτόνομα χρησιμοποιώντας ως μέσο έκφρασης την εικόνα και παράλληλα συνδυάζοντας τη λεκτική με τη μη λεκτική επικοινωνία. Η εκτέλεση της διαδικασίας αλλά και ολόκληρη η έρευνα ακολουθούν τη ριζωματική προσέγγιση (Deleuze & Guattari, 2004), ενώ η ανάλυση πραγματοποιείται μέσα από τη σύνθεση των συλλεχθέντων στοιχείων, σύμφωνα με τις αρχές της Φαινομενολογίας. Τέλος, η παρούσα έρευνα συνέβαλε καθοριστικά στη σύλληψη και ανάπτυξη ενός νέου μοντέλου δημιουργικής επίλυσης των συγκρούσεων, το οποίο ονομάστηκε «Ελουροβόρος όφις».
Το παιχνίδι των δεδομένων
Authors: Δραγώνα Αθανασία-Δάφνη
Published: August 2021

Η διατριβή εξετάζει τις βασικές ασυμμετρίες που διακρίνονται στις σχέσεις δικτύων και χρηστών στο σύγχρονο κοινωνικό διαδίκτυο, υποστηρίζοντας πως το παιχνίδι έχει ένα ρόλο διαμεσολαβητικό και καθοριστικό. Σε μια εποχή που η επικοινωνία και οι αλληλεπιδράσεις των χρηστών συνεχώς καταγράφονται και ‘δεδομενοποιούνται’, η έρευνα εστιάζει στον τρόπο που δομικά στοιχεία του παιχνιδιού [game] διευκολύνουν την επιτήρηση και εμπορευματοποίηση της διαδικτυακής συμπεριφοράς. Ταυτοχρόνως, παρουσιάζει πως η παιγνιώδης διάθεση του αδόμητου παιχνιδιού [play], που είναι εγγενής σε παλαιότερες και σύγχρονες καλλιτεχνικές πρακτικές, συνδέεται με μορφές και τρόπους αντίστασης που επιδιώκουν την κριτική ενδυνάμωση των σημερινών χρηστών. Με την αξιοποίηση και σύνθεση πηγών από διαφορετικά επιστημονικά πεδία, όπως η θεωρία των δικτύων, η θεωρία των μέσων, η πολιτική φιλοσοφία, οι σπουδές για το παιχνίδι και η θεωρία της τέχνης, η διατριβή εξετάζει πως και γιατι το παιχνίδι, με τη διττή του φύση, βρέθηκε να λειτουργεί διαμεσολαβητικά στη δικτυωμένη επικοινωνία. Ο μεταβαλλόμενος χαρακτήρας του παιχνιδιού παρουσιάζεται σε συνάρτηση με τις αλλαγές που επήλθαν προοδευτικά στις αρχιτεκτονικές των πλατφορμών καθώς και σε ζητήματα ελέγχου και ιδιοκτησίας. Έμφαση δίνεται στην περίοδο της παιγνιοποίησης του ιστού, από το 2010 έως το 2015, όπου υπογραμμίζεται πως η διαμεσολάβηση αποκτά πλέον χαρακτήρα τοπολογικό καθώς στοιχεία παιχνιδιού εφαρμόζονται σε κομβικά σημεία διευρυμένων αρχιτεκτονικών των δικτύων με στόχο τη εξυπηρέτηση και επιτάχυνση των διαδικασιών συσσώρευσης δεδομένων. Υποστηρίζοντας πως το παιχνίδι βρίσκεται να εξυπηρετεί στον ιστό την ασκηση μιας μορφής ‘ήπιας’ εξουσίας, παρέχοντας σε αυτή τους απαραίτητους θελκτικούς μηχανισμούς, η διατριβή στρέφεται σε μορφές αντίστασης που επιδιώκουν την αποκάλυψη και κατανόηση του τρόπου λειτουργίας των σημερινών δικτύων. Στο πλαίσιο της έρευνας πεδίου, εισάγεται και παρουσιάζεται μια κατηγοριοποίηση καλλιτεχνικών πρακτικών που εναντιώνονται στην αδιαφάνεια των διαδικασιών της ‘δεδομενοποίησης’ καθώς και μια κατηγοριοποίηση εναλλακτικών συστημάτων συνδεσιμότητας που επιτρέπουν στους χρήστες να διαφύγουν της επιτήρησης και του ελέγχου. Η παρουσίαση και ανάλυση των πρακτικών και εναλλακτικών αυτών συμπληρώνεται με τη μελέτη, ανάλυση και αξιολόγηση σχετικών καλλιτεχνικών εργαστηρίων, όπου ειδικά διερευνήθηκε κατά πόσο η κριτική ενδυνάμωση και εναντίωση στις σύγχρονες μορφές άσκησης εξουσίας είναι εν τέλει εφικτή.
Physical processes of indoor aerosols in modern microenvironments
Authors: Χατουτσίδου Σοφία-Ειρήνη
Published: August 2021

Η παρούσα διδακτορική διατριβή εστίασε στην μελέτη φυσικών διεργασιών που λαμβάνουν χώρα σε εσωτερικούς χώρους με έμφαση στην επαινεώρηση σωματιδίων από επιφάνειες και τη μελέτη των χαρακτηριστικών των αιωρούμενων σωματιδίων σε σύγχρονους εργασιακούς χώρους. Καθώς οι εργασιακοί χώροι αποτελούν ένα ευρέως διαδεδομένο χώρο στον οποίο οι άνθρωποι παίρνουν ένα μεγάλο μέρος της μέρας τους, η μελέτη της ποιότητας του εσωτερικού αέρα ανέρχεται σε ένα κρίσιμο αντικείμενο ενώ η επαιναιώρηση των ήδη υπάρχοντων σωματιδίων συνιστά μια σημαντική πηγή μόλυνσης.
Modeling the regulatory intervention in the telecommunications market
Authors: Τσελεκούνης Μάρκος
Published: August 2021

Η παρούσα διδακτορική διατριβή μελετά το ρόλο των ρυθμιστικών αρχών σε μία συνεχώς μεταβαλλόμενη τηλεπικοινωνιακή αγορά εστιάζοντας στην τιμολογιακή πολιτική πρόσβασης που επιτυγχάνει τον εκάστοτε στόχο των ρυθμιστικών αρχών. Στην πραγματικότητα υπάρχουν τρεις διακριτές φάσεις στην εξέλιξη των τηλεπικοινωνιακών αγορών που απαιτούν ένα διαφορετικό μείγμα ρυθμιστικής πολιτικής για την επίτευξη των εκάστοτε στόχων. Οι φάσεις αυτές είναι: (i) η μετάβαση από την κρατική μονοπωλιακή τηλεπικοινωνιακή αγορά σε μία πιο ανταγωνιστική που σχετίζεται με τον παρελθοντικό στόχο των ρυθμιστικών αρχών να επιτύχουν στατική αποδοτικότητα, (ii) η μετάβαση από τον ανταγωνισμό για παροχή διαφοροποιημένων υπηρεσιών μέσω των χάλκινων δικτύων πρόσβασης στον ανταγωνισμό για παροχή διαφοροποιημένων υπηρεσιών μέσω των Δικτύων Πρόσβασης Νέας Γενιάς (NGA) που σχετίζεται με τον τρέχων στόχο των ρυθμιστικών αρχών να παρέχουν σημαντικά κινήτρα για επενδύσεις σε NGA δικτύα χωρίς ωστόσο να πληγεί το επίπεδο ανταγωνισμού, και (iii) η μετάβαση από τον ανταγωνισμό για παροχή διαφοροποιημένων υπηρεσιών μέσω NGA δικτύων σε ανταγωνισμό για επενδύσεις σε ανταγωνιστικές NGA υποδομές που σχετίζεται με το μελλοντικό στόχο των ρυθμιστικών αρχών να επιτύχουν δυναμική αποδοτικότητα. Ο στόχος της παρούσας διδακτορικής διατριβής είναι να μοντελοποιήσει τη ρυθμιστική παρέμβαση για να προσδιορίσει την τιμολογιακή πολιτική πρόσβασης που επιτυγχάνει τους στόχους των ρυθμιστικών αρχών σε όρους αποδοτικότητας σε κάθε μεταβατική περίοδο. Συγκεκριμένα, η παρούσα διατριβή έδειξε ότι:Α) Η δομή της αγοράς δεν επηρρεάζει την αποτελεσματικότητα της κοστοστρεφούς τιμολόγησης της πρόσβασης στον τοπικό βρόχο να παρέχει τα κατάλληλα κίνητρα σε έναν νεοεισερχόμενο πάροχο να πάρει την make-or-buy απόφαση που επιτυγχάνει στατική αποδοτικότητα.Β) Η επίτευξη του κοινωνικά βέλτιστου επιπέδου επενδύσεων σε NGA δίκτυα δεν εξαρτάται μόνο από τις επικρατούσες συνθήκες ζήτησης και κόστους, αλλά και από τη ρυθμιστική αβεβαιότητα που σχετίζεται με τα κίνητρα των ρυθμιστικών αρχών να αποκλίνουν από μία υψηλή τιμή πρόσβασης μόλις πραγματοποιηθούν οι επενδύσεις.Γ) Θα πρέπει να αναπτυχθούν πιο εξεζητημένα μοντέλα που θα υπερβαίνουν τον κλασικό τρόπο θεωρητικής μοντελοποίησης των ρυθμιστικών παρεμβάσεων καθώς η ρυθμιστική πολιτική που επιτυγχάνει τη δυναμική αποδοτικότητα επηρρεάζει άμεσα τον τρέχων στόχο των ρυθμιστικών αρχών. Σε αυτό το πλαίσιο προτάθηκε μία ολοκληρωμένη προσέγγιση που οδηγεί σταδιακά σε δυναμική αποδοτικότητα.
Effects of antioxidant U-74389G on a porcine model of intracerebral haemorrhage
Authors: Μπίμπης Αλέξιος
Published: August 2021

Η αυτόματη ενδοεγκεφαλική αιμορραγία (ΑΕΕ), είναι μια μερικώς κατανοητή αγγειακήεγκεφαλική νόσος, χαρακτηριζόμενη από υψηλή επίπτωση θνητότητα και θνησιμότητα ,αποτελεί δε το 10-15% όλων των αγγειακών εγκεφαλικών επεισοδίων.Στη παρούσα μελέτη,εξέτασα παθοφυσιολογικές μεταβολές που έπονται της πρόκλησης ενδοεγκεγαλικούαιματώματος σε πειραματικό πρότυπο ενδοεγκεφαλικού αιματώματος σε χοίρο. Η μελέτηεπικεντρώθηκε στον προσδιορισμό των αλλαγών στον παράγοντα νέκρψσης όγκου α (TNF-α)και στην ιντερλευκίνη 1, τις πρώτες 4 και 24 ώρες από την πρόκληση του αιματώματος όπως καιστις μεταβολές των σημαντικών ενζύμων αδενοτριφωσφατασες (ATPases), σε συνδιασμό με τημελέτη της αντιοξειδωτικής αποτελεσματικότητας του Λαζαροειδούς U-74389G. Όσον αφοράτόσο τον TNF-α όσο και την IL-1, στατιστικά σημαντική αύξηση παρατηρήθηκε στο ομόπλευροτου αιματώματος ημισφαίριο στις 4 ώρες από την πρόκληση του αιματώματος και μείωση στοεικοσιτετράωρο. Ο παράγοντας U-74389G προκάλεσε στατιστικά σημαντική μείωση του TNF-αστην περιοχη του αιματώματος σε σχέση με την ομάδα ελέγχου και μείωση (αλλά όχι στατιστικάσημαντική) της IL-1 σε σύγκριση με τις ομάδες ελέγχου. Όσον αφορά στις ATPάσες, η μελέτηκατέδειξε ότι δεν προκαλείτε μείωση στη δραστικότητα της Na+,K+-ATPασης ούτε της Mg2+-ATPάσης στην περί του αιματώματος περιοχή. Η χορήγηση του U-74389G (με γνωστήνευροπροστατευτική δράση) παρουσίασε στο μοντέλο συμπεριφορά που θα μπορούσε ναθεωρηθεί νευροπροστατευτική.Στη μελέτη, εξετάστηκε επίσης ο ρόλος της ακετυλοχολινεστεράσης (AChE,σημαντικούμεμβρανικού ενζύμου που εμπλέκεται στη νευροδιαβίβαση) στο ίδιο μοντέλο, με επικέντρωσηστις πρώτες 4 και 24 ώρες από την πρόκληση του αιματώματος σε συνδιασμό με τη μελέτη τηςεπίδρασης του αντιοξειδωτικού λαζαροειδούς U- 74389G.Η μελέτη κατέδειξε την ενεργοποίησητης ακετυλοχολινεστεράσης μετά τη χορήγηση του παράγοντα U- 74389G. Το λαζαροειδές U-74389G φαίνεται να ασκεί νευροπροστατευτική δράση και αυτή είναι η πρώτη αναφορά τουρόλου του στην ενεργοποίηση του χολινεργικού συστήματος ως απάντηση στην πειραματικήπρόκληση ενδοεγκεφαλικού αιματώματος
Προσομοίωση της κυκλοτρονικής αλληλεπίδρασης στον δίαυλο δέσμης του γυροτρονίου με εφαρμογή στη μελέτη των παρασιτικών ταλαντώσεων
Authors: Χέλης Ιωάννης
Published: August 2021

Τα γυροτρόνια είναι διατάξεις παραγωγής μικροκυμάτων που καλύπτουν τη χιλιοστομετρική περιοχή του ηλεκτρομαγνητικού φάσματος με κύρια εφαρμογή την παραγωγή μικροκυματικής ακτινοβολίας υψηλής ισχύος για τη θέρμανση του πλάσματος στα πειράματα ελεγχόμενης θερμοπυρηνικής σύντηξης. Ένα από τα σοβαρά προβλήματα, το οποίο αντιμετωπίζουν τα γυροτρόνια υψηλής ισχύος και συχνότητας, είναι η διέγερση ανεπιθύμητων παρασιτικών ταλαντώσεων στον δίαυλο της δέσμης πριν την κοιλότητα. Τέτοιου είδους παρασιτικές ταλαντώσεις υποβαθμίζουν την ποιότητα της δέσμης, μειώνουν την απόδοση της κύριας αλληλεπίδρασης και είναι πιθανό να προκαλέσουν τοπική υπερθέρμανση, ηλεκτρικά τόξα έως και πλήρη διακοπή της λειτουργίας όλης της διάταξης.Η παρούσα διατριβή ασχολείται με τη θεωρητική μελέτη των παρασιτικών ταλαντώσεων στον δίαυλο της δέσμης και φιλοδοξεί να προσφέρει μια βαθύτερη κατανόηση της φυσικής του φαινομένου και να προτείνει πιθανούς τρόπους αντιμετώπισης του προβλήματος. Συγκεκριμένα, για τη μελέτη του διαύλου δέσμης αναπτύσσεται το μαθηματικό μοντέλο και ο σχετικός κώδικας για την προσομοίωση της διάταξης. Ο δίαυλος της δέσμης αντιμετωπίζεται σαν πεπερασμένου μήκους κοιλότητα εφαρμόζοντας οριακές συνθήκες εξερχόμενων κυμάτων στα άκρα. Έτσι, μπορούν να υπολογισθούν τα χαρακτηριστικά των συντονιζόμενων ρυθμών της διάταξης, οι οποίοι παρουσιάζουν διηλεκτρικές απώλειες και απώλειες περίθλασης. Για την προσομοίωση της κυκλοτρονικής αλληλεπίδρασης κύματος-δέσμης στον δίαυλο αναπτύσσεται ένα σχήμα προσομοίωσης συνδυάζοντας τον κώδικα μας (NESTOR) με τον κώδικα προσομοίωσης της κοιλότητας EURIDICE. Με τον συνδυασμό αυτό μελετώνται συγκεκριμένες διαμορφώσεις διαύλων δέσμης και υπολογίζονται τα ρεύματα εκκίνησης των ρυθμών. Επίσης, πραγματοποιούνται παραμετρικές μελέτες της εξάρτησης των απωλειών και της αλληλεπίδρασης από γεωμετρικές και φυσικές παραμέτρους του διαύλου, όπως το πραγματικό και φανταστικό μέρος της επιτρεπτότητας και το πάχος των δαχτυλιδιών. Κατόπιν, αναπτύσσονται επεκτάσεις για ομοαξονικές γεωμετρίες διαύλου και εφαρμόζονται οριακές συνθήκης ολικής ανάκλασης στο ένα άκρο. Τέλος, συζητούνται και προτείνονται συγκεκριμένες κατευθύνσεις μελλοντικής έρευνας που υπόσχονται την πλήρη και ακριβή προσομοίωση του διαύλου δέσμης στον υπολογιστή
Συγκριτική μελέτη αντιοξειδωτικής και βιολογικής δράσης αυτοφυών λαχανευόμενων φυτών και εδώδιμων μυκήτων από το Εθνικό Πάρκο Βόρειας Πίνδου
Authors: Βασδέκης Ευστάθιος
Published: August 2021

Στην περιοχή της Μεσογείου έχει παρατηρηθεί χαμηλή νοσηρότητα και θνησιμότητα απόκαρδιαγγειακές παθήσεις και καρκίνο, φαινόμενα τα οποία έχουν αποδοθεί στα χαρακτηριστικά τηςπαραδοσιακής μεσογειακής διατροφής. Από λίγες μελέτες που έχουν γίνει, αποδεικνύεται ότιανάμεσα στα ιδιαίτερα χαρακτηριστικά αυτής της διατροφής είναι και η κατανάλωση άγριωνλαχανικών και σε μικρότερο βαθμό μανιταριών. Ορισμένα από τα παραπάνω είδη είναι γνωστά γιατις φαρμακολογικές τους ιδιότητες στην παραδοσιακή ιατρική, αλλά δεν έχουν ερευνηθεί ακόμηαρκετά ως προς την αντιοξειδωτική και θεραπευτική τους δράση. Επίσης, δεν είναι γνωστός οπιθανός ρόλος των ουσιών στην πρόληψη κάποιων ασθενειών όπως οι καρδιοαγγειακές παθήσειςκαι ο καρκίνος. Η συνεισφορά των πολυφαινολικών συστατικών που περιέχουν τα άγρια λαχανικάκαι τα μανιτάρια στην αντιοξειδωτική άμυνα του οργανισμού, με καταστολή των ενεργών ειδώνοξυγόνου, υποδηλώνει την ευεργετική δράση τους στην υγεία. Εν τούτοις, οι αντιοξειδωτικές καικυτταροτοξικές ιδιότητες εκχυλισμάτων αυτοφυών λαχανευόμενων φυτών και μανιταριών δεν έχουνμελετηθεί εκτεταμένα, παρ’ όλο που υπάρχει υποψία ότι διαδραματίζουν σημαντικό ρόλο στηνπρόληψη χρόνιων παθήσεων.Σκοπός λοιπόν της παρούσας διατριβής ήταν η έρευνα και μελέτη άγριων ειδών λαχανικώνκαι μανιταριών, που χρησιμοποιούνται για διατροφή από τους κατοίκους του Εθνικού ΠάρκουΒόρειας Πίνδου, ως φυσική πηγή αντιοξειδωτικών και φαινολικών συστατικών, με ευεργετικήβιολογική δράση στον ανθρώπινο οργανισμό.Με βάση τα παραπάνω, μελετήθηκαν 25 διαφορετικά είδη άγριων λαχανικών και 31 είδηεδώδιμων μανιταριών ως προς τη βιοδραστικότητα τους και ως προς την κυτταροτοξική καιαποπτωτική τους δράση. Επίσης μελετήθηκε η περιεκτικότητα τους σε ολικές φαινόλες, φλαβονοειδή,η ικανότητα τους να αποικοδομούν ελεύθερες ρίζες DPPH και η πιθανή δράση τους ενάντια σεκαρκινικά κύτταρα.Από την έρευνα διαπιστώθηκαν τα ακόλουθα:Ως προς την αντιοξειδωτική δράση τα περισσότερα είδη άγριων λαχανικών και μικρόςαριθμός ειδών μανιταριών που μελετήθηκαν έχουν υψηλή αντιοξειδωτική δράση και υψηλήπεριεκτικότητα σε ολικές φαινόλες και φλαβονοειδή.Ως προς την κυτταροτοξική δράση κάποια από τα εκχυλίσματα άγριων λαχανικών καιμανιταριών ήταν ικανά να αναστείλουν τον πολλαπλασιασμό των κυττάρων Α549 σε υψηλά ποσοστά(>90%).Από τις ουσίες που η συγκεκριμένη μελέτη ανέδειξε ότι περιέχονται για πρώτη φορά μέχρισήμερα σε είδη άγριων λαχανικών του γένους Sonchus (S. asper & S. oleraceus) και σε είδημανιταριών της τάξης Cantharellales (Craterellus cornucopioides, Cantharellus cinereus,Cantharellus cibarius και Hydnum repandum) και επέδειξαν κυτταροτοξική δράση σε κύτταρα Α549,είναι η πισεταννόλη (piceatannol).Η μελέτη όλων των παραπάνω για τα περισσότερα είδη άγριων λαχανικών και για όλα ταείδη μανιταριών που επιλέγησαν στην παρούσα μελέτη, γίνεται για πρώτη φορά στην Ελλάδα, αλλάσύμφωνα και με τη δημοσιευμένη μέχρι σήμερα διεθνή βιβλιογραφία, σε κάποια από αυτά για πρώτηφορά παγκοσμίως. Γι αυτό τα αποτελέσματα θεωρούνται αξιοποιήσιμα.
Προσδιορισμός των στοιχείων της ομάδας της πλατίνας σε σωματίδια από τις εκπομπές των καταλυτών βενζινοκίνητων σχημάτων και αξιολόγηση της κατάστασης του καταλύτη
Authors: Παρασκευάς Μιχαήλ
Published: August 2021

Οι καταλυτικοί μετατροπείς των αυτοκινήτων περιέχουν πλατίνα, παλλάδιο και ρόδιο με σκοπό τη μετατροπή των αερίων ρύπων όπως CO, NOx, HC σε πιο αβλαβή αέρια CO2, H2O και N2. Με την υποχρεωτική χρήση του καταλύτη σε όλα τα οχήματα, σύμφωνα με την ευρωπαϊκή νομοθεσία, οι εκπομπές των αερίων ρύπων έφτασαν σε πολύ χαμηλά επίπεδα, αλλά παρατηρήθηκε μια αύξηση της συγκέντρωσης των PGE (Platinum Group Elements - Μέταλλα ομάδας λευκοχρύσου) στο περιβάλλον. Ο σκοπός αυτής της εργασίας είναι η συλλογη σωματιδίων που περιέχουν PGEs από τις εκπομπές καυσαερίων βενζινοκίνητων αυτοκινήτων σε φίλτρα και η αξιολογήση της κατάστασης του καταλύτη, σύμφωνα με τις εκπομπές αυτών. Ένα νέο σύστημα δειγματοληψίας αναπτύχθηκε για να εφαρμοστεί απευθείας στην εξάτμιση των οχημάτων σε συνδυασμό με έναν αναλυτή καυσαερίων κατά τον πρότυπο Νέο Ευρωπαϊκό Κύκλο Οδήγησης (NEDC). Με αυτό τον τρόπο επιτυγχάνεται η ολική δειγματοληψία σε φίλτρα των μετάλλων πλατίνας (Pt), παλλαδίου (Pd), ροδίου (Rh) σε μορφή σωματιδίων και η παρακολούθηση των αερίων ρύπων ταυτόχρονα. Οι μέσες εκπομπές που βρέθηκαν χρησιμοποιώντας την κατάλληλη διαδικασία χώνευσης και τις αναλυτικές μεθόδους ICP-MS και GF-AAS είναι: Pt 15 ng/km, Pd 130 ng/km και Rh 21 ng/km με αναλογία Pt/Pd/Rh 1/8.7/1.4. Στους τριοδικούς καταλύτες με κυβισμό 700cc-5000cc και ηλικία 212km-155000km βρέθηκε μια μεγάλη περιοχή εκπομπών, που κυμαίνονταν για την πλατίνα 0.3-88 ng/km, το παλλάδιο 69-658 ng/km και το ρόδιο 0.3-107 ng/km.Αν το όριο ηλικίας των καταλυτών σύμφωνα με τους κατασκευαστές είναι 80.000 χιλιόμετρα και πρέπει να αντικατασταθούν, καταλύτες με διπλάσιες ηλικίες του ορίου συνέχισαν να εκπέμπουν πολύ χαμηλά καυσαέρια εντός ορίων. Επιπλέον οι καινούριοι καταλύτες, καθώς και οι μεγαλύτερου μεγέθους κινητήρες εκπέμπουν μεγαλύτερες ποσότητες PGEs σε σχέση με παλαιότερους καταλύτες και μικρότερους κινητήρες. Σύμφωνα με τα ευρήματα της έρευνας, οι εκπομπές παλλαδίου ήταν κυρίαρχες σε σχέση με αυτές του λευκοχρύσου. Παράλληλα αυτός ο νέος τρόπος δειγματοληψίας μπορεί να αποδειχθεί πλεονεκτικός στην δοκιμή καταλυτών νέας τεχνολογίας, προκειμένου να μελετηθούν οι εκπομπές των PGE.
Οι μαθητές της δευτεροβάθμιας τεχνικής επαγγελματικής εκπαίδευσης και η σχολική γνώση
Authors: Παύλος Χρήστος
Published: August 2021

Βασικός σκοπός της παρούσας εργασίας αποτελεί η διερεύνηση αφενός του βαθμού στον οποίο οι μαθητές που φοιτούν στα Επαγγελματικά Λύκεια (ΕΠΑ.Λ.), θεωρούν ότι αποκτούν τις απαιτούμενες γνώσεις και αφετέρου των λόγων στους οποίους αποδίδουν μια ενδεχόμενη μη ικανοποιητική γι΄ αυτούς μόρφωση. Διερευνήθηκε, λοιπόν, με ποιοτικό τρόπο, η άποψη των ίδιων των μαθητών σε σχέση με την προσλαμβανόμενη γνώση, τις δυσκολίες πρόσκτησής της, εστιάζοντας στους πιθανούς ανασταλτικούς παράγοντες (εξωγενείς, που συνδέονται π.χ. με το κοινωνικοοικονομικό περιβάλλον ή ενδογενείς, που συνδέονται π.χ. με την δική τους προσπάθεια) καθώς και οι προσδοκίες τους και οι προτάσεις τους για την βελτίωση της παρεχόμενης εκπαίδευσης.Στο πρώτο μέρος της εργασίας επιχειρείται καταρχήν μια ιστορική αναδρομή της Τεχνικής Επαγγελματικής Εκπαίδευσης στην Ελλάδα, ώστε να αποτυπωθεί η εξέλιξή της στην πορεία του χρόνου και η σημερινή της θέση στο εκπαιδευτικό σύστημα. Στη συνέχεια, παρουσιάζονται εν συντομία, οι γενικότερες τάσεις που επικρατούν στον ευρωπαϊκό χώρο σχετικά με την Τεχνική Επαγγελματική Εκπαίδευση. Ακολούθως αναπτύσσονται συνοπτικά οι κοινωνιολογικές θεωρητικές προσεγγίσεις για την αναγκαιότητα της ύπαρξης του τύπου αυτού της εκπαίδευσης καθώς και οι κοινωνικοοικονομικές θεωρίες για τη σχέση εκπαίδευσης - επαγγελματικής επιτυχίας.Προσεγγίζονται εν συντομία, οι θεωρητικές απόψεις που αναφέρονται στη σχέση που μπορεί να έχει η κοινωνική προέλευση των μαθητών με την επιλογή τύπου σχολείου και τη σχολική αποτυχία, αλλά και οι θεωρίες οι οποίες εστιάζουν στην ατομική ευθύνη του μαθητή για την προσωπική του εξέλιξη. Επίκεντρο δηλαδή του ενδιαφέροντος αποτελεί η καταγραφή τωνδιαφορετικών λόγων στους οποίους αποδίδεται σε θεωρητικό επίπεδο η μη επαρκή απόκτηση των απαιτούμενων γνώσεων και η αντιπαραβολή τους με την αντίστοιχη άποψη των ίδιων των μαθητών.Στο ερευνητικό μέρος της εργασίας, διεξήχθησαν συνεντεύξεις σε τελειοφοίτους μαθητές των ΕΠΑΛ, οι οποίοι φοιτούν σε σχολεία των Δυτικών Συνοικιών της Αθήνας. Η ανάλυση περιεχομένου των συνεντεύξεων και η κωδικοποίηση των απαντήσεων εστίασε στη συλλογή δεδομένων γύρω από ερωτήματα όπως: κατά πόσο οι ερωτηθέντες μαθητές επέλεξαν συνειδητά και με ποια κριτήρια ως σχολικό πλαίσιο της λυκειακής τους εκπαίδευσης το ΕΠΑΛ, κατά πόσο είναι ικανοποιημένοι από την επιλογή τους, εάν αυτά που διδάσκονται τα μαθαίνουν, αν δηλαδή κατακτούν τη γνώση και σε ποιο βαθμό και αν πιστεύουν ότι αυτή η γνώση θα τους είναι χρήσιμη. Επιπλέον διερευνήθηκαν διάφοροι παράγοντες σχετικά με τη λειτουργία των ΕΠΑΛ και την φοίτηση σε αυτά με στόχο να διαπιστωθεί κατά πόσο το όλο σχολικό περιβάλλον δρα θετικά ή αρνητικά στην πρόσκτηση της γνώσης που παρέχεται στους μαθητές..Στο τελευταίο μέρος της εργασίας καταγράφονται τα συμπεράσματα σε σχέση με τον όλο προβληματισμό που αναπτύχθηκε για την επαγγελματική εκπαίδευση στη χώρα μας κατά τις τρέχουσες συνθήκες μέσα από την οπτική των ίδιων των αποδεκτών της, των μαθητών.
Η πόλη της Ρόδου κατά τους μεσαιωνικούς χρόνους
Authors: Μανούσου-Ντέλλα Αικατερίνη
Published: August 2021

Στόχος της διατριβής είναι να παρουσιάσει την εξέλιξη της πόλης της Ρόδου με έμφαση στη σταδιακή επέκταση των μεσαιωνικών οχυρωματικών περιβόλων από το τέλος της ύστερης αρχαιότητας στα μέσα του 7ου μ.Χ αι. μέχρι την παγίωση της ιπποτικής οχυρωμένης πόλης το 1480, χρονολογία που σηματοδοτεί για τη Ρόδο το τέλος της υστεροβυζαντινής περιόδου. Κατά την προς μελέτη περίοδο η Ρόδος οργανώθηκε ως κόμβος διέλευσης («ville d’accession»), κατεξοχήν «στρατιωτική πόλη» και ναυτική βάση των Ιωαννιτών ιπποτών στη διαδρομή προς το «Προσκύνημα» των Αγίων Τόπων.Η Ρόδος ανήκει στην κατηγορία των αρχαίων πόλεων που επιβίωσαν με την αρχαία ονομασία τους και στην αρχική τους θέση, με αλλεπάλληλους πολεοδομικούς μετασχηματισμούς.Ως μεθοδολογία επιλέγεται αυτή της ιστορικής γεωγραφίας. Βασίζεται στη συνεκτίμηση των σταθερών της γεωγραφικής θέσης, του ανάγλυφου του εδάφους και των μηχανισμών που διέπουν τη δημιουργία των διαδοχικών μορφών πολεοδομικής οργάνωσης. Το πρωτοβυζαντινό φρούριο αναπτύχθηκε στον νευραλγικό χώρο της ρωμαϊκής πόλης, μεταξύ του εμπορικού και του πολεμικού λιμένα, περιλαμβάνοντας τον οχυρό λόφο όπου βρίσκονταν τα υπολείμματα του Κολοσσού.Η επέκταση της βυζαντινής πόλης στα νότια αποτελεί επακόλουθο της εποχής των Σταυροφοριών, οπότε η στρατηγική θέση της Ρόδου αναβαθμίζεται. Μπορεί να τοποθετηθεί με μεγάλη πιθανότητα στο τέλος του 12ου, ή στις αρχές του 13ου αι.Είναι βέβαιο ότι αμέσως μετά την εγκατάσταση τους στη Ρόδο οι Ιωαννίτες ιππότες φρόντισαν κυρίως για την επισκευή των οχυρώσεων της πόλης. Είναι πιθανό ο μεγάλος μάγιστρος Heredia, ο οποίος ήρθε στη Ρόδο από την αυλή του Πάπα στην Αβινιόν το 1380 και ο οποίος υπήρξε νωρίτερα ο κατασκευαστής των οχυρώσεων της Αβινιόν, να ήταν η προσωπικότητα που ξεκίνησε την επέκταση της τειχισμένης πόλης των Ιωαννιτών προς την πλευρά της στεριάς. Και στην οχύρωση της πόλης της Ρόδου εφαρμόστηκε το οχυρωματικό σύστημα που χαρακτήριζε κατά τον 13ο αι. τις οχυρώσεις πόλεων στη Δύση και τα Βαλκάνια αλλά συναντάται και σε σύγχρονες οχυρώσεις ελληνικών πόλεων (Χαλκίδα, Χίος, Ηράκλειο, Μεθώνη κλπ)Επί της μαγιστρείας του Lastic όμως, μετά την οδυνηρή εμπειρία της γενικευμένης χρήσης πυροβόλων όπλων από τους Μαμελούκους της Αιγύπτου το 1444, έχουμε τη μοναδική για την ιστορία της οχυρωματικής αρχιτεκτονικής πλήρη ανατροπή του μέχρι τότε ισχύοντος οχυρωματικού συστήματος και τη δημιουργία μίας διάταξης την οποία χαρακτήριζε η μοναδικότητα μέχρι την πρόσφατη ερμηνεία της. Η κατασκευή του «νέου τείχους της Ρόδου πρωτομαστορεύοντος Μανουήλ Κουντή….» υπήρξε το μνημειώδες έργο που ανέλαβε ο Lastic μετά το 1444 και ολοκληρώθηκε το 1457 σε χρονικό διάστημα περίπου μιας δεκαετίας επί μεγάλου μαγίστρου De Milly . Ο Pierre D’Aubusson, χαρακτηριστική προσωπικότητα «Uomo Universalis» με σφαιρικές γνώσεις στα μαθηματικά, τη μηχανική επιστήμη κλπ., υπήρξε ο μακροβιότερος μεγάλος μάγιστρος της Ρόδου και κατά την 25ετή θητεία του έδωσε σε μεγάλο ποσοστό τη σημερινή μορφή στα οχυρά της πόλης της Ρόδου, πριν αλλά κυρίως μετά τις καταστροφές της πολιορκίας του 1480.
Η πρόσληψη των αιρέσεων ως λογοτεχνικό μοτίβο από την εικονομαχία έως τους Βογόμιλους
Authors: Γκοράνης Πολύδωρος
Published: August 2021

Κεντρικό θεματικό άξονα της διατριβής με τίτλο: Η πρόσληψη των αιρέσεων ως λογοτεχνικό μοτίβο από την Εικονομαχία έως και τους Βογόμιλους: Παραγωγή ορθοδόξων κειμένων στη Βυζαντινή και ετεροδόξων κειμένων στην Παλαιοσλαβική Γραμματεία», αποτελεί η διακειμενική προσέγγιση και πρόσληψη μεσαιωνικών ελληνικών, παλιοσλαβικών και στην περίπτωση αυτή και των λατινικών πηγών με στόχο την ανάδειξη της σκιαγράφησης της εικόνας του «άλλου». Αναζητώντας κοινούς τόπους, ταυτόσημες εκφράσεις εντοπίζουμε τη διαδρομή της έννοιας «αίρεση» και τη σημασιολογική της προσέγγιση σε λογοτεχνικό, πολιτικό και ιδεολογικό επίπεδο
Σχολική ψυχολογική υποστήριξη για την ενίσχυση της κοινωνικής ένταξης των παιδιών με νοητική καθυστέρηση
Authors: Βασιλειάδης Ηλίας
Published: August 2021

Η κοινωνική διάσταση της ένταξης αποτελεί βασική παράμετρο για την ομαλήσχολική φοίτηση των παιδιών με νοητική αναπηρία. Η προώθηση της κοινωνικήςένταξης και η σχολική ψυχολογική υποστήριξη των μαθητών με νοητική καθυστέρησηενισχύονται με την διεξαγωγή προγραμμάτων κοινωνικής συνύπαρξης που εφαρμόζονταιαπό σχολικούς ψυχολόγους και εκπαιδευτικούς με τη συμμετοχή των συνομήλικωνμαθητών στο πλαίσιο του γενικού σχολείου. Στόχος της παρούσας έρευνας ήταν ηδιερεύνηση της ενίσχυσης της κοινωνικής ένταξης μαθητών με νοητική καθυστέρησηενός ειδικού δημοτικού σχολείου, μετά από την συμμετοχή τους σε ένα πρόγραμμακοινωνικής συνύπαρξης. Στο πρόγραμμα συμμετείχαν τέσσερις μαθητές του ειδικούσχολείου, οι γονείς τους, 18 μαθητές της πρώτης τάξης του συστεγαζόμενου γενικούδημοτικού, πέντε εκπαιδευτικοί (του ειδικού σχολείου και του γενικού σχολείου) καθώςκαι η λογοθεραπεύτρια του ειδικού σχολείου. Το πρόγραμμα κοινωνικής συνύπαρξηςπεριελάμβανε τις εξής δράσεις: ομάδα αυτορρύθμισης και συνύπαρξης, ένταξη τωνπαιδιών με αναπηρία στη γειτονιά, ομάδα συνάντησης γονέων καθώς και από κοινούδιδασκαλία. Για την συλλογή των δεδομένων επιλέχθηκε η πολυμεθοδολογικήπροσέγγιση. Συγκεκριμένα, διεξήχθησαν σε δύο φάσεις - πριν και μετά την εφαρμογήτου προγράμματος - ημιδομημένες συνεντεύξεις με τους εκπαιδευτικούς, τους γονείς καιτους μαθητές της γενικής τάξης, παρατήρηση με δειγματοληψία χρόνου στον προαύλιοχώρο και στην αίθουσα αυτορρύθμισης καθώς και κοινωνιομετρική εκτίμηση. Τααποτελέσματα της έρευνας ανέδειξαν την ενίσχυση της κοινωνικής αλληλεπίδρασης καιτης αποδοχής των μαθητών με νοητική καθυστέρηση από τους συνομήλικους τους μετυπική ανάπτυξη μετά την ολοκλήρωση του προγράμματος κοινωνικής συνύπαρξης.Επίσης, επιβεβαιώθηκε η σημασία της σχολικής κουλτούρας ως παράγονταδιαμόρφωσης της κοινωνικής ένταξης των μαθητών με νοητική αναπηρία τόσο στοσχολικό όσο και στο ευρύτερο κοινωνικό πλαίσιο. Επιπλέον, ιδιαίτερα σημαντικόςκρίθηκε από τους ενήλικους συμμετέχοντες και ο ρόλος της ενεργητικής συμμετοχής τωνεκπαιδευτικών καθώς και ο κατάλληλος σχεδιασμός και η οργάνωση αυτών τωνπρογραμμάτων.
Προσδιοριστικοί παράγοντες της ιδιωτικής επένδυσης στην ελληνική οικονομία την εποχή του ευρώ
Authors: Βλάχος Βασίλειος
Published: August 2021

Η αδυναμία των μελών της ευρωζώνης να συμβάλλουν άμεσα στην τόνωση των άμεσων επενδύσεων μέσα από δημόσιες επενδυτικές δαπάνες, αναδεικνύει τον ιδιαίτερο ρόλο που λαμβάνουν οι άμεσες επενδύσεις από την αλλοδαπή (ΑΕΑ). Ειδικότερα δε και για τις οικονομίες χωρών, όπως η Ελλάδα, όπου λόγω της ύφεσης και των αρνητικών προσδοκιών οι ΑΕΑ ενδέχεται να αποτελέσουν εφαλτήριο επανεκκίνησης και αλλαγής κλίματος.Σκοπός της διατριβής είναι 1.η διερεύνηση της επίδρασης της ευρωπαϊκής ολοκλήρωσης σε οικονομικό επίπεδο, στις ΑΕΑ̇ δηλαδή •αφενός την επίδραση του ευρώ στις ΑΕΑ των ευρωπαϊκών χωρών εντός και εκτός ευρωζώνης, τόσο πριν όσο και μετά την κυκλοφορία του και •αφετέρου την επίδραση της συμμετοχής στην Ευρωπαϊκή Ένωση (ΕΕ) στις ΑΕΑ των ευρωπαϊκών χωρών εντός ΕΕ και εκτός αυτής.2.η ανάδειξη της βαρύτητας των προσδιοριστικών παραγόντων των ΑΕΑ στην ευρωζώνη την εποχή της κρίσης.3.η ανάδειξη της βαρύτητας των προσδιοριστικών παραγόντων των άμεσων επενδύσεων εσωτερικού [ΑΕΕ(σ)] στην ευρωζώνη την εποχή της κρίσης.4.η διερεύνηση της επίπτωσης των ΑΕΑ στις ΑΕΕ(σ).Η στατιστική μέθοδος που χρησιμοποιείται για την περίπτωση 1 είναι η διερεύνηση διαφορών στις διαφορές και αλληλεπιδράσεων μέσα από την παλινδρόμηση διαστρωματικών χρονοσειρών και για τις περιπτώσεις 2 έως και 4 είναι η πολυεπίπεδη παλινδρόμηση. Από την διερεύνηση των διαφορών στις διαφορές προκύπτει ότι η επίδραση της υιοθέτησης του ευρώ στις ΑΕΑ είναι αρνητική. Από την ανάλυση αλληλεπιδράσεων προκύπτει ότι η κυκλοφορία του ευρώ επέδρασε αρνητικά στις ΑΕΑ των χωρών εντός ΕΕ.Η πολυεπίπεδη ανάλυση των προσδιοριστικών παραγόντων των ΑΕΑ καταδεικνύει ότι στο επίπεδο των κλάδων οικονομικής δραστηριότητας οι θέσεις ΑΕΑ της προηγούμενης περιόδου, το σταθμισμένο σύνολο των θέσεων ΑΕΑ των γειτονικών χωρών, η ακαθάριστη προστιθέμενη αξία και ο ρυθμός μεταβολής της ακαθάριστης προστιθέμενης αξίας ασκούν θετική επιρροή στις ΑΕΑ. Στο επίπεδο των χωρών, η πολιτική σταθερότητα, το κράτος δικαίου και η πάταξη της διαφθοράς ασκούν θετική επιρροή στις ΑΕΑ, ενώ η επίδραση της συμμετοχής στην ευρωζώνη στις ΑΕΑ είναι αρνητική. Η αρνητική επιρροή των εξαγωγών, η θετική επιρροή της παραγωγικότητας και της συμμετοχής στην ΕΕ και η οριακά αρνητική επιρροή της συναλλαγματικής ισοτιμίας και του μέσου εργατικού κόστους στις ΑΕΑ, προκύπτουν μόνο μέσα από την ανάλυση ενός μικρότερου σε χρονικό εύρος δείγματος, το οποίο λαμβάνει οριακά υπόψη τις επιπτώσεις της κρίσης στις ΑΕΑ.Η πολυεπίπεδη ανάλυση των προσδιοριστικών παραγόντων των ΑΕΕ(σ) καταδεικνύει ότι στο επίπεδο των κλάδων οικονομικής δραστηριότητας η ακαθάριστη προστιθέμενη αξία, οι ΑΕΕ(σ) και οι θέσεις ΑΕΑ της προηγούμενης περιόδου, και ο ρυθμός μεταβολής της ακαθάριστης προστιθέμενης αξίας ανά ώρα εργασίας ασκούν θετική επιρροή στις ΑΕΕ(σ). Αντίθετα, οι θέσεις ΑΕΑ και το μέσο εργατικό κόστος ανά μονάδα προϊόντος ασκούν αρνητική επιρροή.Τέλος, από την πολυεπίπεδη ανάλυση των προσδιοριστικών παραγόντων των ΑΕΕ(σ) προκύπτει ότι οι ΑΕΑ εκτοπίζουν τις ΑΕΕ(σ) αλλά μόνο βραχυχρόνια.